**ทีม** **Defire จาก สถาบันเทคโนโลยีแห่งเอเชีย (AIT) คว้ารางวัลชนะเลิศ**

**เวที SCG Bangkok Business Challenge @ Sasin 2022 ในรอบ Thailand Competition**

****

**สถาบันบัณฑิตบริหารธุรกิจ ศศินทร์ แห่งจุฬาลงกรณ์มหาวิทยาลัย (Sasin School of Management) และ เอสซีจี เคมิคอลส์ หรือเอสซีจีซี (SCGC) ธุรกิจเคมีภัณฑ์เพื่อความยั่งยืน** ประกาศผลรางวัลชนะเลิศการแข่งขัน **SCG Bangkok Business Challenge @ Sasin 2022 ในรอบ Thailand Competition** การแข่งขันแผนธุรกิจสตาร์ตอัประดับโลกในรอบระดับประเทศ ภายใต้แนวคิด **“Redefining the Future of Sustainable Ventures”** โดย**ทีม Defire จาก สถาบันเทคโนโลยีแห่งเอเชีย (AIT)** คว้ารางวัลชนะเลิศ ได้รับรางวัลเงินสด **US$ 3000 (หรือกว่า 100,000 บาท)** พร้อมผ่านเข้าสู่รอบ Global Competition รางวัลรองชนะเลิศอันดับหนึ่งในรอบระดับประเทศ ได้แก่ **ทีม YaBez จาก มหาวิทยาลัยปทุมธานี** และรางวัลชนะเลิศการแข่งขัน 60-Second Pitch ได้แก่**ทีม Shrimpney จากมหาวิทยาลัยมหิดล** โดยการแข่งขันครั้งนี้ คัดเลือกจากผู้เข้าแข่งขันทั้งสิ้น 113 ทีม จาก 17 สถาบันการศึกษา โดยได้ทำการแข่งขันรอบชิงชนะเลิศ ที่ ศศินทร์ เมื่อวันที่ 27 มีนาคมที่ผ่านมา

###

**รายชื่อทีมผู้ชนะการแข่งขัน**

1.**ทีม Defire จาก สถาบันเทคโนโลยีแห่งเอเชีย (AIT)** ชนะเลิศการแข่งขัน SCG Bangkok Business Challenge @ Sasin 2022 - Thailand Competition ผ่านเข้าสู่การแข่งขันในระดับโลก (Global Competition) พร้อมรางวัลเงินสด **US$ 3000** (หรือกว่า 100,000 บาท)

2.**ทีม YaBez จาก มหาวิทยาลัยปทุมธานี** รางวัลรองชนะเลิศอันดับหนึ่ง SCG Bangkok Business Challenge @ Sasin 2022 - Thailand Competition พร้อมรางวัลเงินสด **US$ 1000** (หรือกว่า34,000 บาท)

3. **ทีม Shrimpney จาก มหาวิทยาลัยมหิดล** ชนะเลิศการแข่งขัน 60-Second Pitch SCG Bangkok Business Challenge @ Sasin 2022 - Thailand Competition พร้อมรางวัลเงินสด **US$ 500** (หรือกว่า17,000 บาท)